b'\n_START_ARTICLE_\nVaress\xc3\xa4ikk\xc3\xa4\n_START_PARAGRAPH_\nVaress\xc3\xa4ikk\xc3\xa4 on Siikajoen kunnassa Pohjois-Pohjanmaalla sijaitseva Per\xc3\xa4mereen ty\xc3\xb6ntyv\xc3\xa4 pieni niemi, jolla sijaitsevat Varess\xc3\xa4ik\xc3\xa4n kala- ja vierasvenesatama. Satamassa on my\xc3\xb6s uimaranta, lintutorni sek\xc3\xa4 grillikatos, ja sinne johtaa pengertie. Kes\xc3\xa4isin satamassa on my\xc3\xb6s pieni kioski. Aikaisemmin alueella oli my\xc3\xb6s Vattenfallin tuulipuisto. Varess\xc3\xa4ikk\xc3\xa4 sijaitsee Hailuodon ja mantereen v\xc3\xa4lisess\xc3\xa4 salmessa._NEWLINE_Satamaa on kunnostettu 2000-luvun alussa, ja siell\xc3\xa4 on noin 50 venepaikkaa. Satamaan johtaa Oulun ja Raahen v\xc3\xa4liselt\xc3\xa4 rannikkov\xc3\xa4yl\xc3\xa4lt\xc3\xa4 viitoitettu venev\xc3\xa4yl\xc3\xa4.'